EkBass/fiwiki-20250220-pages-articles huggingface dataset:
Engelbert Kaempfer

Engelbert Kaempfer (tai Kämpfer; 16. syyskuuta 1651 Lemgo, Lippe-Detmold – 2. marraskuuta 1716 Lemgo) oli saksalainen tutkimusmatkailija ja lääkäri. Hän kirjoituksensa olivat yli sata vuotta tärkein länsimainen tietolähde Japanista. ==Elämä ja ura== Kaempferin isä oli pastori. Kaempfer opiskeli Hamelnissa, Lüneburgissa, Hampurissa, Lyypekissä ja Danzigissa, ja valmistuttuaan tohtoriksi Krakovassa hän opiskeli neljä vuotta Königsbergissä lääketiedettä ja luonnontieteitä. Vuonna 1681 hän vieraili Ruotsin Uppsalassa, jonne häntä houkuteltiin asettumaan. Vuonna 1683 hän oli lääkärinä mukana ruotsalaisessa lähetystössä, jonka Kaarle XI lähetetti Moskovan kautta Persiaan hoitamaan kauppa-asioita. Hän saapui Persiaan Moskovan, Kazanin ja Astrahanin kautta ja eteni Kaspianmeren matkan jälkeen Nizabadiin. Širvanissa sijaitsevasta Şamaxısta hän teki tutkimusmatkan Apšeronin niemimaalle. Vuonna 1684 hän saapui Isfahaniin, silloiseen Persian pääkaupunkiin. Kun Ruotsin lähetystö yli vuoden oleskelun jälkeen valmistautui palaamaan, Kaempfer liittyi kirurgiksi Alankomaiden Itä-Intian kauppakomppanian laivaan Persianlahdella, ja hänellä oli tilaisuus nähdä joitakin Arabian ja monia Intian länsirannikon alueita. Syyskuussa 1689 hän saapui Bataviaan, vietti seuraavan talven Jaavalla tieteellisten tutkimusten parissa ja lähti toukokuussa 1690 Japaniin hollantilaisten sinne vuosittain lähettämän lähetystön lääkärinä. Laiva kävi ensi Siamissa, jonka pääkaupungissa Kaempfer vieraili. Syyskuussa 1690 hän saapui Nagasakiin, joka oli tuolloin ainoa ulkomaalaisille avoin japanilainen satama. Kaempfer viipyi Japanissa kaksi vuotta, ja vieraili tuona aikana kahdesti Tokiossa. Marraskuussa 1692 hän lähti Japanista Jaavalle ja Eurooppaan, ja lokakuussa 1693 hän rantautui Amsterdamiin. Saatuaan tohtorin arvon Leidenissä hän asettui kotikaupunkiinsa ja ryhtyi myös Lippen kreivin lääkäriksi. Ainoa Kaempferin elinaikanaan julkaisema teos oli Amoenitatum exoticarum politico-physico-medicarum fasciculi V. (1712), joka on valikoima hänen kirjoituksiaan, joissa hän esittelee Kaukasuksella, Persiassa ja Japanissa tekemiän havaintoja. Hänen kuoltuaan Hans Sloane osti julkaisemattomat käsikirjoitukset ja toimitti ne Englantiin. Niiden joukossa oli Geschichte und Beschreibung von Japan, jonka J. G. Johann Caspar Scheuchzer käänsi käsikirjoituksesta englanniksi ja joka julkaistiin Lontoossa kahtena niteenä vuonna 1727 nimellä The History of Japan. Alkuperäistä saksankielistä versiota ei julkaistu. Japanin historian lisäksi tämä kirja sisältää kuvauksen maan poliittisesta, yhteiskunnallisesta ja fyysisestä tilasta 1600-luvulla. Yli sadan vuoden ajan se oli tärkein aihepiirin tietolähde. ==Lähteet== ==Aiheesta muualla== Luokka:Saksalaiset tutkimusmatkailijat Luokka:Saksalaiset lääkärit Luokka:Vuonna 1651 syntyneet Luokka:Vuonna 1716 kuolleet
Sai Pallavi

Sai Pallavi Senthamarai Kannan (s. 9. toukokuuta 1992 Coimbatore, Tamil Nadu, Intia) on intialainen näyttelijä, joka työskentelee tamilin-, telugun- ja malajalaminkielisissä elokuvissa. Hän on voittanut useita palkintoja, mukaan lukien neljä Filmfare Awards South -palkintoa ja kaksi South Indian International Movie Awards-palkintoa. == Filmografia == Vuosi Elokuva Rooli Kieli Muuta 2005 Kasthuri Maan Opiskelija Tamili Kreditoimattomat roolit 2008 Dhaam Dhoom Shenban sukulainen Tamili 2015 Premam Malar Malajalam Myös koreografi 2016 Kali Anjali Malajalam 2017 Fidaa Bhanumathi Telugu Middle Class Abbayi Pallavi (Chinni) Telugu 2018 Diya Thulasi Tamili Kaksikielinen elokuva Kanam Telugu Padi Padi Leche Manasu Vaishali Cherukuri Telugu Maari 2 Aanandhi Mariyappan Tamili 2019 Athiran Nithya Malajalam NGK Geetha Kumari Tamili 2020 Paava Kadhaigal Sumathi Tamili Osa Oor Iravu 2021 Love Story Mounika Rani Telugu Shyam Singha Roy Rosie (Maithreyi) Telugu 2022 Virata Parvam Vennela Telugu Gargi Gargi Tamili 2024 SK21 Tamili == Lähteet == == Aiheesta muualla == * Luokka:Intialaiset näyttelijät Luokka:Vuonna 1992 syntyneet Luokka:Elävät henkilöt
Sheldon van der Linde

Sheldon van der Linde (s. 13. toukokuuta 1999 Johannesburg) on eteläafrikkalainen autourheilija. Van der Linde voitti DTM-sarjan mestaruuden vuonna 2022. Van der Linde aloitti autourheilun kuusivuotiaana ja voitti Etelä-Afrikassa muun muassa Etelä-Afrikan Polo Cupin. Vuonna 2018 BMW Motorsport kutsui van der Linden DTM:n nuorten kuljettajien testeihin. Hän vakuutti testeissä ja sai BMW:ltä paikan kaudelle 2019. Van der Linde voitti DTM:n mestaruuden vuonna 2022. Hänen isoveljensä Kelvin van der Linde on myös autourheilija. == Lähteet == Luokka:Eteläafrikkalaiset autourheilijat Luokka:DTM-kuljettajat Luokka:Vuonna 1999 syntyneet Luokka:Elävät henkilöt
Chris Van Allsburg

Chris Van Allsburg (s. 18. kesäkuuta 1949 Grand Rapids, Michigan, Yhdysvallat) on yhdysvaltalainen kirjailija ja kuvittaja. Hänet tunnetaan useista luomistaan kriitikoiden ylistämistä lastenkirjoista. Van Allsburg opiskeli Michiganin yliopistossa ja valmistui sieltä Kuvataiteen kandidaatin -tutkinnon kera vuonna 1972. Hän voitti kaksi kertaa Caldecott-mitalin kirjoistaan Jumanji (1981) ja The Polar Express (1985). == Lähteet == Luokka:Yhdysvaltalaiset lasten- ja nuortenkirjailijat Luokka:Yhdysvaltalaiset kuvittajat Luokka:Vuonna 1949 syntyneet Luokka:Elävät henkilöt
Jill Tarter

Jill Tarter (ennen Jill Cornell, s. 16. tammikuuta 1944 New York, New York, Yhdysvallat) on yhdysvaltalainen tähtitieteilijä. Hänet tunnetaan parhaiten työstään SETI:n toteuttajana ja SETI-instituutin toisena perustajana. Tarter saavutti maintetta Ensimmäinen yhteys -romaanin (1985) ja Ensimmäinen yhteys -elokuvan (1997) päähenkilön Ellie Arrowayn inspiraationa. Hän oli aiemmin naimissa Bruce Tarterin kanssa ja heillä on yksi yhteinen tytär. == Lähteet == == Aiheesta muualla == Luokka:Yhdysvaltalaiset tähtitieteilijät Luokka:Vuonna 1944 syntyneet Luokka:Elävät henkilöt
Luettelo televisiosarjan Code Lyoko jaksoista

Tämä on luettelo televisiosarjan Code Lyoko jaksoista. Sarjaa tuotettiin neljän tuotantokauden ajan vuosina 2003–2007. == Jaksot == === 1. kausi === |} === 2. kausi === |} === Prologi === |} === 3. kausi === |} === 4. kausi === |} == Lähteet == Code Lyoko Luokka:Code Lyoko
Garrett Morgan

Garrett Morgan (4. maaliskuuta 1877 Pariisi, Kentucky, Yhdysvallat – 27. heinäkuuta 1963 Cleveland, Ohio) oli yhdysvaltalainen yrittäjä, keksijä ja aktivisti. Hän keskittyi laajasti afroamerikkalaisten aseman parantamiseen. Morgan syntyi seitsemäntenä lapsena 11 lapsesta Eliza ja Sydney Morganille. Hän jätti koulun kesken kuudennen luokan jälkeen ja muutti 14-vuotiaana Cincinnatiin Ohioon. Vuonna 1895 Morgan muutti Clevelandiin, jossa hän solmi kaksi vuotta kestäneen avioliiton Madge Nelsonin kanssa. Morgan perusti hiusten hoitoon liittyän yrityksen vuonna 1907. Seuraavana vuonna hän tapasi uuden vaimonsa Mary Hasekin, joka liittyi mukaan yrityksen toimintaan. He perustivat myös vaateyrityksen, joka saavutti kohtalaista menestystä. 1910-luvun alussa Morgan keksi eräänlaisen hengityslaitteen, joka esti savun hengittämisen. Laite patentoitiin vuonna 1914. Lopulta 1920-luvulla hän keksi käsillä varustetun liikennevalon lukuisten onnettomuuksien seurauksena. == Lähteet == Luokka:Yhdysvaltalaiset keksijät Luokka:Yhdysvaltalaiset yrittäjät Luokka:Aktivistit Luokka:Vuonna 1877 syntyneet Luokka:Vuonna 1963 kuolleet
Wayne Wang

Wayne Wang (; s. 12. tammikuuta 1949 Brittiläinen Hongkong) on hongkongilaissyntyinen yhdysvaltalainen elokuvaohjaaja, tuottaja ja käsikirjoittaja. Wangista tuli yksi ensimmäisistä merkittävistä aasialaisista ohjaajista. Hän ohjasi lukuisia eri budjetilla tuotettuja Hollywood-studion elokuvia, joiden lisäksi hän toteutti myös joitain itsenäisiä elokuvia. Hänen itsenäiset elokuvansa käsittelevät usein Aasian-Amerikan maahanmuuttajien tapahtumia ja kotielämän kysymyksiä. Monet hänen elokuvansa ovat olleet ehdoilla palkinnoille, kuten Chan Issing (1982) ja Dim Sum: A Little Bit of Heart (1985). == Lähteet == Luokka:Yhdysvaltalaiset elokuvaohjaajat Luokka:Yhdysvaltalaiset elokuvatuottajat Luokka:Yhdysvaltalaiset elokuvakäsikirjoittajat Luokka:Vuonna 1949 syntyneet Luokka:Elävät henkilöt
Aino Sutinen

Aino Sutinen (s. 1983 Espoo) on suomalainen sarjakuvantekijä, kuvittaja, Sarjainfo-lehden päätoimittaja sekä hallituksen jäsen Sarjakuvantekijät ry -järjestössä. Hän on opiskellut Sussexin yliopistossa sosiologiaa ja kehitysmaatutkimusta. Sutinen on erikoistunut dokumentaarisiin sarjakuviin ja informatiivisiin kuvituksiin. Hän on käynyt matkoilla Etelä-Kaukasuksella ja Lähi-idässä, joiden perusteella hän on julkaissut kaksi matkasarjakuva-albumia Vaimoksi vuorille (2015) ja Taksi Kurdistaniin (2009). Sutinen oli mukana Sisaret 1918 -antologiassa, joka voitti Sarjakuva-Finlandia-palkinnon vuonna 2019. Vuonna 2022 julkaistiin Sylvi-Kyllikki Kilven päiväkirjaan perustuva teos Sörnäisten tyttö – Sylvi-Kyllikki Kilven päiväkirja 1915–18, jonka hän teki yhdessä Leena Virtasen kanssa. == Teokset == * Taksi Kurdistaniin : reppumatkasarjakuvia Lähi-idästä. Oulu: Asema Kustannus, 2009. ISBN 978-952-9992-38-6 * Vaimoksi vuorille : reppumatkasarjakuvia Etelä- Kaukasiasta. Helsinki: Neon Tunisia, 2015. ISBN 978-952-6834-50-4 * Sutinen Aino & Virtanen Leena: Sörnäisten tyttö. Sylvi-Kyllikki Kilven päiväkirja 1915–1918 sarjakuvana. Tampere: Suuri Kurpitsa, 2022. ISBN 978-952-7160-58-9 * Ajattelen Ukrainaa koko ajan. Tampere: Suuri Kurpitsa, 2024. ISBN 978-952-7160-78-7 == Antologioita == * Ville Hänninen & Harri Römpötti (toimittajat): Niskatuki ja muita sarjakuvia. Turku: Lempo Kustannus, 2014. ISBN 978-952-5938-27-2 * Hannele Richert (toimittaja): Mitä sä täällä teet? – Tarinoita maahantulosta. Helsinki: Voima / Into, 2016. ISBN 978-952-2646-94-1 * Reetta Laitinen (toimittaja): Sisaret 1918. Helsinki: Arktinen Banaani, 2018. ISBN 978-952-2703-86-6 * Pauli Kallio (käsikirjoittaja): Mutta suurin on rakkaus. Tampere: Suuri Kurpitsa, 2020. ISBN 978-952-7160-37-4 == Lähteet == Luokka:Suomalaiset sarjakuvantekijät Luokka:Suomalaiset päätoimittajat Luokka:Vuonna 1983 syntyneet Luokka:Elävät henkilöt
T. Boone Pickens

Thomas Boone Pickens Jr. (22. toukokuuta 1928 Holdenville, Oklahoma, Yhdysvallat – 11. syyskuuta 2019 Dallas, Texas) oli yhdysvaltalainen liikemies. Hän perusti öljyalaan liittyvän yrityksen Mesa Petroleumin 1950-luvulla, jolla hän keräsi laajan omaisuuden. Siitä muodostui 1980-luvulle mennessä yksi Yhdysvaltojen suurimmista öljy-yhtiöistä. Pickens perusti myös monia muita yrityksiä ja ehdotuksia, kuten Mesa Waterin ja Pickens Planin, jolla hän yritti ehdottaa tuulivoiman käyttöönottoa sähkön tuottamiseen suurimmassa osassa Yhdysvaltoja. Sunnittelmat kuitenkin epäonnistuovat rakennettavien voimajohtojen korkeiden kustannusten vuoksi ja öljyn hinnan inflaation takia. == Lähteet == == Aiheesta muualla == Luokka:Yhdysvaltalaiset liikemiehet Luokka:Vuonna 1928 syntyneet Luokka:Vuonna 2019 kuolleet
Eija-Irmeli Lahti

Eija-Irmeli Lahti (s. 1951 Lokalahti) on suomalainen entinen teatteriohjaaja. Hän jäi eläkkeelle Seinäjoen kaupunginteatterista vuonna 2017. Lahden ura alkoi vuonna 1970 Ruotsissa, jolloin hän toimi tulkkiassistenttina Tukholman kaupunginteatterissa. Asuessaan Ruotsissa Lahti oli ainoa kaksikielinen kuuluttaja Ruotsin televisiossa ja ainoa Språka-ohjelman suomalainen juontaja. Lahti on näytellyt uransa aikana lukuisissa näytelmissä, kuten Aleksis Kivi: Kihlaus (1980), Anton Tshehow: Kolme Sisarta (1994) ja Stone-Yeston: Titanic (2008). == Lähteet == Luokka:Suomalaiset teatteriohjaajat Luokka:Suomalaiset radiokuuluttajat Luokka:Suomalaiset televisiojuontajat Luokka:Vuonna 1951 syntyneet Luokka:Elävät henkilöt
Quadronno

Quadronno on Milanon kaupunginosa, joka sijaitsee Milanon keskustan vanhassa kaupungissa. Quadronnon on Italian neljänneksi kallein kaupunginosa.Quali sono i 10 quartieri più costosi d’Italia: domina Milano, Forbes, 2032I 10 quartieri più cari d'Italia, Milano domina il podio, Sky Tg24 La_Basilica_di_San_Nazaro_in_Brolo,_Milano,_veduta_del_complesso_con_la_Torre_Velasca_sullo_sfondo.jpg|Basilica San Nazaro GiardiniGuastalla01.jpg|Giardini della Guastalla Milano_- _edificio_viale_Beatrice_d’Este_16.jpg|Palazzo di Design Viale Beatrice d'Este 16 Mura_spagnole._Viale_Angelo_Filippetti_-_002.jpg|Milanon muinaiset puolustusmuurit Palazzo Rolex Milano Center Via Filippetti.jpg|Palazzo Rolex Viale Filippetti == Lähteet == Luokka:Milano Luokka:Italian kaupunginosat Luokka:Seulonnan keskeiset artikkelit
Risto Eklund

Risto Eklund (18. maaliskuuta 1926 Kontiolahti – 18. syyskuuta 1988 Helsinki) oli suomalainen yritysjohtaja, diplomi-insinööri ja metsänhoitaja. Metsätalouden tutkijana alkaneen uransa jatkoksi hänellä oli keskeinen rooli Jaakko Pöyry -yhtiöiden kasvussa kansainvälisesti merkittäväksi metsäteollisuusalan suunnittelutoimistoksi 1960-luvun puolestavälistä alkaen. Hän toimi konsernin varatoimitusjohtajana 1971–1977 ja hallituksen puheenjohtajana vuodesta 1977. Risto Eklundin isä, taidemaalari Niilo Albert Eklund (1894–1931), kuoli jo pojan varhaislapsuudessa. Risto Eklund pääsi ylioppilaaksi vuonna 1944 ja valmistui metsänhoitajaksi 1947 ja diplomi- insinööriksi 1950. Vuosina 1951–1952 hän opiskeli metsätaloutta ASLA- Fulbright-stipendiaattina Washingtonin yliopistossa Yhdysvaltojen länsirannikolla. Eklund työskenteli Sotevan vt. toimistoinsinöörinä vuonna 1949, Metsätehon tutkimusinsinöörinä 1950–1953, Kymin uittoyhdistyksen suunnittelu- ja tutkimusinsinöörinä 1953–1955, Pienpuualan toimikunnan päätutkijana ja toiminnanjohtajana 1955–1959 ja sitten YK:n elintarvike- ja maatalousjärjestön (FAO) metsäalan tehtävissä Roomassa ja Addis Abebassa 1959–1966. Eklund palasi Suomeen, kun Jaakko Pöyry sai houkuteltua hänet uuden Jaakko Pöyry Consulting -yhtiönsä johtajaksi vuonna 1966. Pöyryn mukaan Eklundin rekrytointi avasi yritykselle ovet maailmaan: ”Eklund osasi katsoa asioita monelta kantilta ja hän tiesi, mihin suuntaan kehitys oli menossa. Hän hallitsi kokonaisuuksia, osasi yhdistaä talouden, tekniikan ja tuotannon. Niin meille alkoi kertyä yhä enemmän toimeksiantoja Skandinavian ulkopuolelta”. Eklund toimi yhtiön varatoimitusjohtajana 1971–1977 ja sitten päätoimisena hallituksen puheenjohtajana, mutta joutui 1970-luvun lopulla jäämään pois työelämästä terveydentilansa takia. Vuonna 1977 hänet nimitettiin Helsingin yliopiston maa- ja metsätaloustieteen kunniatohtoriksi. ==Lähteet== Luokka:Suomalaiset insinöörit Luokka:Suomalaiset metsänhoitajat Luokka:Suomalaiset yritysjohtajat Luokka:Vuonna 1926 syntyneet Luokka:Vuonna 1988 kuolleet
Agiá (järvi)

Agiá (, eli Τεχνητή Λίμνη Αγιάς, Technití Límni Agiás, Agián tekojärvi) on tekojärvi Kreetan saarella Kreikassa. Se sijaitsee noin yhdeksän kilometriä lounaaseen Chanián kaupungista, lähellä sille nimensä antanutta Agián kylää. Järven pinta-ala on noin 0,08 neliökilometriä, joskin lähteet mainitsevat sen kooksi 0,45 neliökilometriä. pienoiskuva|vasen|Agián tekojärveä. Agián tekojärvi saa vetensä lähteistä sekä Xekoloménos-joesta. Järvi on alun perin tehty vesivoiman tuotantoa varten vuonna 1928, mutta voimalaitos ei enää ole käytössä. Järvi on paikallisesti merkittävä lintualue. Se osa kahta Natura- aluetta, joista toinen on luonto- ja toinen lintudirektiivin mukainen. == Lähteet == == Aiheesta muualla == Luokka:Chaniá Luokka:Kreetan järvet Luokka:Kreikan Natura-alueet Luokka:Kreikan tekojärvet
Frederik Vesti

Frederik Vesti (s. 13. tammikuuta 2002 Vejle, Tanska)Vesti on growing up near Legoland and his childhood in Denmark on tanskalainen rata-autoilija. Hän ajaa FIA Formula 2 Championship -sarjassa. Vesti kuuluu Mercedeksen Formula 1 -tallin junioriohjelmaan.Mercedes signs FIA F3 racer Frederik Vesti to junior programme 19. tammikuuta 2021 Hän on FREC-sarjan ensimmäinen mestari vuodelta 2019. == Ura == Vesti aloitti 10-vuotiaana karting-sarjoissa ja voitti kotimaassaan Tanskassa useita kilpailuja, johon kuului Tanskan KFJ -luokan mestaruus. Hän sijoittui ensimmäiseksi WSK Final Cup – KFJ-luokassa vuonna 2015. Vesti jatkoi eri luokissa vuoteen 2016, kunnes siirtyi samaisena vuonna Tanskan Formula Ford -sarjaan. Hän saavutti kaksi voittoa ja kahdeksan palkintokorokesijoitusta, ollen sarjassa neljäntenä. Vuonna 2017 Vesti kilpaili Tanskan Formula 4 -sarjassa saavuttaen kahdeksan voittoa, viisi paalupaikkaa ja yhteensä 15 palkintosijoitusta sijoittuen sarjan toiseksi. Samana vuonna Vesti ajoi Saksan ADAC Formula 4 -sarjassa. Sieltä hän saavutti yhden voiton, kolme palkintosijoitusta ja sijoittui loppupisteissä seitsemänneksi. Vuonna 2018 Vesti jatkoi Saksan ADAC F4-sarjassa ja saavutti kaksi voittoa, yhden paalupaikan ja kahdeksan palkintokorokesijoitusta ja sijoittui neljänneksi. Samana vuonna Vesti ajoi Italian Formula 4 -sarjassa voittaen kaksi kolmesta ajamastaan kilpailusta. Hän ajoi myös kolme kilpailua Euroopan Formula 3 mestaruussarjassa. Vesti osallistui ensimmäisen kerran Macaon Grand Prix -kilpailuun ja oli kilpailussa 15:s. Vuonna 2019 Vesti siirtyi uuteen Formula Regional European Championship -sarjaan, jossa hän ajoi Prema-tallin kuljettajana. Hän voitti sarjan avauskauden mestaruuden saavuttaen 13 voittoa, kymmenen paalupaikkaa ja 20 palkintokorokesijoitusta. Samana vuonna Vesti osallistui toisen kerran Macaon kilpailuun ja sijoittui kymmenenneksi. Vuonna 2020 Vesti ajoi FIA Formula 3 Championship -sarjassa ajaen Prema-tallissa. Hän saavutti 3 voittoa, yhden paalupaikan ja neljä palkintosijoitusta ja sijoittui sarjan neljänneksi. Vuonna 2021 Vesti jatkoi F3-sarjassa ART Grand Prix -tallissa saavuttaen yhden voiton, yhden paalupaikan ja viisi palkintokorokesijoitusta sijoittuen jälleen sarjan neljänneksi. Vuonna 2022 Vesti siirtyi FIA Formula 2 Championship -sarjaan jatkaen ART-tallin kuljettajana. Hän saavutti yhden voiton, yhden paalupaikan ja viisi palkintokorokesijoitusta sijoittuen ensimmäisella kaudellaan sarjan yhdeksänneksi. == Formula 1 -ura == Tammikuussa 2021 Vesti nimitettiin Mercedeksen junioriohjelmaan. Vesti ajoi ensimmäiset F1-testinsä Yas Marina Circuitin radalla marraskuussa 2022. Vesti ajoi Meksikon GP:n 2023 vapaissa harjoituksissa.F2 frontrunner Vesti to drive in F1 Mexican GP FP1 for Mercedes 1. elokuuta 2023 == Formula 1 -tulokset == Kausi Talli 1 2 3 4 5 6 7 8 9 10 11 12 13 14 15 16 17 18 19 20 21 22 Pisteet Sijoitus 2023 Mercedes BHR SAU AUS AZE MIA MON ESP CAN AUT GBR HUN BEL NED ITA SIN JPN QAT USA MXC TD SÃP LVG ABU TD – – == Lähteet == *Frederik Vesti Driver Databasessa === Viitteet === Luokka:Tanskalaiset autourheilijat Luokka:Vuonna 2002 syntyneet Luokka:Elävät henkilöt
Apolakkiá (järvi)

Apolakkiá (, myös Apollakiá, Απολλακιά, Apolakiá, Απολακιά; eli (Τεχνητή) Λίμνη Απολακκιάς, (Technití) Límni Apolakkiás, Apolakkián tekojärvi) on tekojärvi Ródoksen saarella Kreikassa. Se sijaitsee saaren länsiosassa pohjoiseen sille nimensä antaneesta Apolakkián kylästä. Tekojärvi on tehty alueen vesihuoltoa varten ja erityisesti maanviljelyn kastelukäyttöön. Sen muodostanut pato valmistui vuonna 1989. Järven pinta-ala on noin 0,4 neliökilometriä ja suurin syvyys 23 metriä. Järvi on osa laajempaa saaren länsiosia käsittävää Natura-aluetta. == Lähteet == Luokka:Kreikan Natura- alueet Luokka:Kreikan tekojärvet Luokka:Ródos
Asomáton

Asomáton () on tekojärvi Makedoniassa Kreikassa. Se sijaitsee Véroian kunnassa Imathían alueyksikössä Keski-Makedonian alueella. Järvi on rakennettu patoamalla Aliákmonas-joki vuonna 1985. Sen pinta-ala on noin 2,6 neliökilometriä ja tilavuus noin 10 miljoonaa kuutiometriä. == Lähteet == Luokka:Aliákmonaksen vesistö Luokka:Kreikan tekojärvet Luokka:Véroia
Johan Golden

Johan Derussy Golden (s. 9. kesäkuuta 1974 Guadeloupe) on norjalainen koomikko ja juontaja. Hän on ollut Nytt på nytt -ajankohtaissatiirin vakiopanelisti vuodesta 2015. ==Yksityiselämä== Golden syntyi Guadeloupessa ja varttui Oslossa. Hänen isänsä on kotoisin Karibialta ja äiti Norjasta. Goldenilla on Norjan ja Ranskan kaksoiskansalaisuus. Hän on naimisissa ja hänellä on kaksi lasta. ==Lähteet== ==Aiheesta muualla== Luokka:Norjalaiset stand up -koomikot Luokka:Norjalaiset televisiojuontajat Luokka:Vuonna 1974 syntyneet Luokka:Elävät henkilöt
Oleksandr Lozovskyi

Oleksandr Kyrylovytš ”Les” Lozovskyi (; 12\. syyskuuta 1900 Kiova – 22. maaliskuuta 1922 Kiova) oli ukrainalainen taidegraafikko. Lozovskyi opiskeli Ukrainan valtion taideakatemiassa 1918–1922. Häneen vaikuttivat voimakkaasti hänen opettajansa Heorhi Narbut ja Myh’ailo Boitšuk. Lozovskyi suunnitteli kannet Pavlo Tytšynan ensimmäisiin runokokoelmiin Sonjatšni kljarnety (2. p., 1920), Zamist sonetiv i oktav (1920, ’Sonettien ja oktaavien sijasta’) ja Pluh (1920, ’Sahra’); Myh’ailo Kotsjubynskyin teosten painoksen (1922); Stepan Vasyltšenkon kokoelman V h’olodku (1922, ’Varjossa’); sekä ukrainalaisten kansalaulujen nuotteja (1921). Hänen grafiikkaansa oli esillä akatemiassa vuonna 1920 ja Vladimir Leninin ja Hryhori Skovorodan muotokuvat 1921. Lozovskyi oli lupaavimpia ukrainalaisia taiteilijoita. Tunnistamattomat hyökkääjät surmasivat Lozovskyin hänen kotonaan. ==Lähteet== Luokka:Ukrainalaiset graafikot Luokka:Vuonna 1900 syntyneet Luokka:Vuonna 1922 kuolleet
Avilariá

Avilariá () on järvi läntisessä Keski-Kreikassa. Se sijaitsee Áktio-Vónitsan kunnassa Aitolia-Akarnanian alueyksikössä. Järven pinta-ala on 0,172 neliökilometriä. == Lähteet == Luokka:Áktio-Vónitsa Luokka:Kreikan järvet
Belétsi

Belétsi () on pieni tekojärvi Attikassa Keski-Kreikassa. Se sijaitsee Agía Triádan eli Hippokráteios Politeían kylässä Oropóksen kunnassa Itä-Attikan alueyksikössä. Järven pinta-ala on noin 0,006–0,007 neliökilometriä. Belétsi- järvi sijaitsee Párnitha-vuoren itärinteessä 600 metrin korkeudessa merenpinnasta laskettuna. Se on saanut nimensä sen vieressä kohoavasta Belétsin huipusta. Järvi on muodostettu vuosina 1972–1975 patoamalla alueen useiden lähteiden vedet alueen rakennushankkeiden vesihuollon turvaamiseksi. Aiemmin järvi on tunnettu myös nimillä Límni tis Kírkis (Λίμνη της Κίρκης, ”Kirken järvi”) ja Kithára (Κιθάρα, ”Kitara”). == Lähteet == == Aiheesta muualla == Luokka:Kreikan tekojärvet Luokka:Oropós
Chalikiópouloksen laguuni

Chalikiópouloksen laguuni () on laguuni Korfun saarella Kreikassa. Se sijaitsee saaren itärannikolla noin kolme kilometriä etelälounaaseen Korfun kaupungista. Laguunin pinta-ala on eri lähteissä noin 1,8–2,66 neliökilometriä ja ympäryysmitta noin seitsemän kilometriä. pienoiskuva|vasen|Chalikiópouloksen laguunia ja Korfun lentoaseman kiitoradan eteläpää. Chalikiópouloksen laguunin suurin pituus on noin 2,2 kilometriä, suurin leveys noin 1,4 kilometriä ja keskisyvyys noin metrin. Laguuni ei ole täysin luonnontilassa ja alkuperäisessä koossaan, sillä Korfun lentoaseman kiitorata kulkee sen itäosan poikki pohjois-eteläsuunnassa. Laguunin suun ylittää 400 metriä pitkä kävelysilta. Sen suulla sijaitsevat myös Pontikonísin saari sekä toinen pieni saari, jolla sijaitsee Vlachérnan luostari. Chalikiópouloksen laguuni on merkittävä kosteikko- ja lintualue. == Lähteet == == Aiheesta muualla == Luokka:Korfu (kaupunki) Luokka:Kreikan laguunit
Linn Skåber

Linn Skåber (s. 31. maaliskuuta 1970 Oslo) on norjalainen näyttelijä ja koomikko. Hän oli Nytt på nytt -ajankohtaissatiirin vakiopanelisti vuosina 2007–2013. Skåber kouluttautui näyttelijäksi Norjan teatterikorkeakoulussa ja aloitti vuonna 1997 Oslo Nye Teaterissa. Hän on tehnyt myös revyy- ja kabaree- esityksiä sekä näytellyt televisiossa ja elokuvissa. ==Lähteet== ==Aiheesta muualla== Luokka:Norjalaiset näyttelijät Luokka:Norjalaiset koomikot Luokka:Vuonna 1970 syntyneet Luokka:Elävät henkilöt
Chótkova

Chótkova (, transl. myös Hótkova) eli Limnopoúla (Λιμνοπούλα) on järvi Epeiroksessa Luoteis-Kreikassa. Se sijaitsee Soúlin kunnassa Thesprotian alueyksikössä. Järven pinta-ala on suurimmillaan noin 1,065–1,33 neliökilometriä. Nykyisin järven pääosan muodostaa pengerretty tekoallas, jonka koko on noin 0,145 neliökilometriä. Chótkova on suurimmillaan talviaikana. Kesäaikana sen vesien alta paljastuva osa on viljelys- ja laidunnuskäytössä. Järvi on merkittävä kosteikko- ja lintualue, ja se on ympäristöineen Natura-aluetta. == Lähteet == Luokka:Kreikan järvet Luokka:Kreikan Natura-alueet Luokka:Soúli
Dóxa

Dóxa (, eli (Τεχνητή) Λίμνη Δόξας, (Technití) Límni Dóxas, Dóxan tekojärvi) on tekojärvi Peloponnesoksen niemimaalla Kreikassa. Se sijaitsee Sikyónan kunnassa Korinthian alueyksikössä lähellä Archaía Feneóksen kylää. Järven pinta-ala on 0,522 neliökilometriä ja ympäryysmitta 3,8 kilometriä. Dóxan tekojärvi sijaitsee Feneóksen tasangolla Aroánia- eli Chelmós-vuoren juurella noin 850 metrin korkeudessa merenpinnasta laskettuna. Tekojärvi rakennettiin 1990-luvulla tasangon maanviljelyn kastelukäyttöä ja tulvasuojelua varten patoamalla järvelle nimensä antanut Dóxa-joki, joka tunnettiin antiikin aikana nimillä Aroanios ja Anias. Padon pituus on 225 metriä. Tekojärven keskellä olevassa niemekkeessä sijaitsee Pyhälle Fanuriokselle (Ágios Fanoúrios) omistettu kirkko. Se on ainoa jäänne paikalla olleesta Pyhän Georgioksen (Ágios Geórgios) luostarista, joka siirrettiin ylemmäksi 1600-luvulla, ja sijaitsee nykyisin järven pohjoispuolisessa rinteessä. == Lähteet == == Aiheesta muualla == Luokka:Kreikan tekojärvet Luokka:Sikyóna
Onni Juurakko

Onni Juurakko (s. 23. elokuuta 2004 Janakkalahttps://issuu.com/pesapallo/docs/pesa_pallokirja-2022-web) on suomalainen pesäpalloilija, joka edustaa Alajärven Ankkureita. Juurakko pelaa ulkokentällä siepparina tai ykkösvahtina. Vuosina 2021–2022 Juurakko pelasi Ykköspesistä kasvattajaseurassaan Alavuden Peli-Veikoissa, kunnes hän siirtyi lokakuussa 2022 juuri Superpesikseen nousseeseen Alajärven Ankkureiden joukkueeseen kaksivuotisella sopimuksella.https://www.ankkuritpesis.fi/2022/10/rakennamme-tulevaisuutta- onni-juurakolle-21-vuotinen-sopimus/ Juurakko debytoi Superpesiksessä 18. toukokuuta 2023 Ankkureiden kotiottelussa Hyvinkään Tahkoa vastaan ja pelasi kauden aikana lopulta yhteensä seitsemän runkosarjaottelua. Näissä kaikissa otteluissa Juurakko pelasi numerolla 9, minkä vuoksi sisäpelivastuu jäi debyyttikaudella vähäiseksi: kärkilyöntejä kirjattiin seitsemän ottelun aikana yhteensä kolme.http://www.pesiksenmaailma.fi/index.php/component/tilastot/?view=pelaajakortti&pelaajaid;=11118&sivu;=yhteenvedot Juurakko valittiin B-poikien Itä–Länsi-otteluun kaudella 2023.https://www.viiskunta.fi/urheilu/onni-juurakko-pukee-pian- ylleen-l%C3%A4nnen-joukkueen-pelipaidanhaastattelussa-h%C3%A4n-kertoo- mit%C3%A4-itse-pit%C3%A4%C3%A4-omina-vahvuuksinaan-pes%C3%A4palloilijana Hän pelasi joukkueensa ykkösvahtina ja löi ottelussa kolme kärkilyöntiä.https://www.pesistulokset.fi/ottelut/58941 == Lähteet == Luokka:Suomalaiset pesäpalloilijat Luokka:Vuonna 2004 syntyneet Luokka:Elävät henkilöt
Drakólimni (Smólikas)

Drakólimni (, ”Lohikäärmejärvi”) on järvi Smólikas-vuorella Epeiroksessa Kreikassa. Se sijaitsee noin metrin korkeudella merenpinnasta laskettuna ja muodostuu lumien sulamisvesistä. Järven pinta-ala vaihtelee noin 0,004 ja 0,006 neliökilometrin välillä. pienoiskuva|vasen|Drakólimni-järveä. Paikallisen tarun mukaan Smólikaksen Drakólimni-järvellä ja Týmfi-vuoren Drakólimni-järvellä eli aikanaan kaksi lohikäärmettä, jotka pitivät vihaa keskenään ja heittelivät toisiaan kivillä. Siksi Smólikaksen järven ympärillä olevat kivet ovat valkoisia lukuun ottamatta satunnaisia mustia kiviä, kun taas Týmfin järven ympärillä olevat kivet ovat mustia lukuun ottamatta hajanaisia valkoisia kiviä. Järvi on suosittu vaelluskohde. == Lähteet == == Aiheesta muualla == Luokka:Kónitsa Luokka:Kreikan järvet
Drakólimni (Týmfi)

Drakólimni (, ”Lohikäärmejärvi”) on järvi Týmfi-vuorella Epeiroksessa Kreikassa. Se sijaitsee metrin korkeudella merenpinnasta laskettuna ja muodostuu lumien sulamisvesistä. Järven pinta-ala on noin 0,01 neliökilometriä. Paikallisen tarun mukaan Týmfin Drakólimni-järvellä ja Smólikas-vuoren Drakólimni-järvellä eli aikanaan kaksi lohikäärmettä, jotka pitivät vihaa keskenään ja heittelivät toisiaan kivillä. Siksi Týmfin järven ympärillä olevat kivet ovat mustia lukuun ottamatta satunnaisia valkoisia kiviä, kun taas Smólikaksen järven ympärillä olevat ovat valkoisia lukuun ottamatta hajanaisia mustia kiviä. Järvi kuuluu muun Týmfin ohella Pohjoisen Píndoksen kansallispuistoon ja se on suosittu vaelluskohde. == Lähteet == == Aiheesta muualla == Luokka:Kreikan järvet Luokka:Zagóri
Drakólimni

Drakólimni (, ”Lohikäärmejärvi”) on useiden vuoristojärvien nimi Píndos- vuoristossa Kreikassa. Kuuluisimpia ovat: * Drakólimni, järvi Smólikas- vuorella * Drakólimni, järvi Týmfi-vuorella
Raija Rintamäki

Raija Rintamäki (v. 2009 saakka Viitanen, o.s. Rintamäki) on suomalainen kääntäjä, joka on suomentanut erityisesti tieto- ja lastenkirjallisuutta. Rintamäki sai vuonna 2018 ensimmäisen lasten- ja nuortenkirjallisuuden käännöspalkinnon, Aarresaari-palkinnon Onnentyttö Dunne -suomennoksestaan (Kustannus-Mäkelä 2016; ruotsinkielinen alkuteos on Rose Lagercrantzin kirjoittama ja Eva Erikssonin kuvittama Mitt lyckliga liv). Rintamäelle myönnettiin Tampereen kaupungin kääntäjäpalkinto vuonna 2000 Peter Maylen teoksesta Takaisin Provenceen ja vuonna 2017 Merete Mazzarellan esseekokoelmasta Elämän tarkoitus. Rintamäen suomennos Mazzarellan teoksesta Sielun pimeä puoli (Tammi) puolestaan oli ehdokkaana J. A. Hollon palkinnon saajaksi vuonna 2015. Hänen suomentamansa Mazzarellan teos Fredrika Charlotta, o.s. Tengström. Kansallisrunoilijan vaimo sai Vuoden tiedekirja -palkinnon vuonna 2007. Rintamäen tärkeimpiä kaunokirjallisia suomennoksia ovat Hannele Mikaela Taivassalon teokset, mm. In transit ja Mennyt palaa. Rintamäen suomentamiin kirjasarjoihin kuuluvat mm. David Mellingin Huuko-kuvakirjat, Ian Whybrownin Harri ja dinot -sarja, Rose Lagercrantzin Dunne-sarja, Anders Sparringin ja Per Gustavssonin Vorosen perhe -kirjat, Helena Brossin ja Kadri Ilveksen Eeli ja Omar -sarja sekä Ryan T. Higginsin Mörri-kirjat. == Lähteet == ==Aiheesta muualla== * Kirjasampo Luokka:Suomentajat Luokka:Syntymävuosi puuttuu Luokka:Elävät henkilöt
Atte Purmonen

Atte Purmonen (s. 16. kesäkuuta 2004 Joensuuhttps://issuu.com/pesapallo/docs/pesa_pallokirja-2022-web) on suomalainen pesäpalloilija, joka edustaa Joensuun Mailaa. Purmonen debytoi Superpesiksessä 2. heinäkuuta 2023 Joensuun Mailan kotiottelussa Kiteen Palloa vastaan etenijäjokerina.https://www.pesistulokset.fi/ottelut/58707 Hän löi debyyttiottelussaan yhden kärkilyönnin. Kauden aikana Purmonen pelasi yhdeksän ottelua Joensuun Mailan edustusjoukkueessa ja keräsi tilastoihinsa yhden tuodun juoksun ja 11 kärkilyöntiä ykköspesälle.http://www.pesiksenmaailma.fi/index.php/pelaajakortit?pelaajaid=10186&view;=pelaajakortti Ulkokentällä Purmonen pelaa kopparin roolissa ja sisäpelissä hänen vahvuutensa on eteneminen. Joensuun Mailan B-poikien pelinjohtaja Tuomo Schroderus nosti haastattelussaan toukokuussa 2023 Purmosen kolmen lupaavimman poikajuniorin joukkoon Elmeri Lonkaisen ja Ukko Schroderuksen ohella sekä kertoi tämän olleen kevään testien perusteella koko seuran nopein pesäpalloilija.https://www.karjalainen.fi/urheilu/3tj3576s7h Purmonen on aiemmin harrastanut myös yleisurheilua Pyhäselän Urheilijoissa ja juossut hyviä tuloksia erityisesti 60 metrin matkalla.https://m.facebook.com/167375299965771/videos/atte-purmonen-pinkoi- kovan-voittoajan-60-metrill%C3%A4/937958862907407/ Purmonen valmistui ylioppilaaksi Joensuun yhteiskoulun lukiosta keväällä 2023.https://www.karjalainen.fi/maakunta/4dha5qlsrr == Lähteet == Luokka:Suomalaiset pesäpalloilijat Luokka:Vuonna 2004 syntyneet Luokka:Elävät henkilöt
Mikael Virkkala

Mikael Sebastian Virkkala (s. 24. lokakuuta 2006 Joensuuhttps://issuu.com/pesapallo/docs/pesa_pallokirja-2022-web) on suomalainen pesäpalloilija. Virkkala pelaa ulkokentällä ykkösvahtina ja sisäpelissä vaihtajan tai etenijän roolissa. Virkkala edustaa kasvattajaseuraansa Joensuun Mailaa.https://www.instagram.com/p/CdxZ7HLD6YI/ Hän debytoi B-poikien Superpesisjoukkueessa kaudella 2022 pelaten yhteensä kuusi ottelua ja vakiinnutti paikkansa kokoonpanossa seuraavalla kaudella. Kaudella 2023 Virkkala pelasi B-poikien Superpesiksessä yhteensä 17 ottelua tehoin 0+4 lyötyä juoksua, 13 tuotua juoksua ja 51 kärkilyöntipistettä.http://www.pesiksenmaailma.fi/index.php/component/tilastot/?pelaajaid=11179&view;=pelaajakortti Kaudella 2022 Virkkala saavutti joukkueensa kanssa C-poikien Suomen mestaruuden Seinäjoen Nuorisoleirillä.https://www.karjalainen.fi/urheilu/joensuun-mailan-c-pojat- saavuttivat-historiallisen-suomen-mestaruuden Sarjan loppuottelussa Sotkamon Jymyä vastaan Virkkala toi kaksi juoksua ja löi kolme kärkilyöntiä pelatessaan numerolla kaksi.https://www.pesistulokset.fi/ottelut/57563 Aiemmin Virkkala oli saavuttanut saman joukkueen kanssa myös E-poikien SM-hopeamitalin vuoden 2018 Kouvolan Tenavaleirillä.https://www.karjalainen.fi/urheilu/joensuun- mailan-c-pojat-saavuttivat-historiallisen-suomen-mestaruuden Miesten Superpesiksessä Virkkala pelasi ensimmäistä kertaa 10.5.2024 vierasottelussa Kouvolan Pallonlyöjiä vastaan. Hän aloitti ottelun etenijäjokerina, mutta pääsi pelaamaan yhden vuoroparin ulkokentällä Henri Litmasen loukkaannuttua. Ensimmäisen tuodun juoksunsa Superpesiksessä Virkkala saavutti 22.5.2024 pelatussa Joensuun Mailan kotiottelussa Manse PP:tä vastaan.https://www.pesistulokset.fi/pelaaja/11179#tab:0 Virkkala opiskelee Joensuun yhteiskoulun lukion urheilulukiossa.https://web.archive.org/web/20220816225335/https://www.joensuu.fi/documents/144181/4682296/YHTEISHAKU+2022+VALITUT++%28julkaisulupa%29.pdf/3f3b670b-1cb3-8dd8-51ad- cfa1a4194ffd?version=1.0 Hänen pikkuveljensä Daniel pelaa pesäpalloa Joensuun Mailan C-pojissa.https://www.karjalainen.fi/urheilu/3oz9s7lvnc == Lähteet == Luokka:Suomalaiset pesäpalloilijat Luokka:Vuonna 2006 syntyneet Luokka:Elävät henkilöt
Daniel Ebenyo

Daniel Simiu Ebenyo (s. 18. syyskuuta 1995) on kenialainen kestävyysjuoksun MM-mitalisti. Ebenyo karsiutui 5 000 metrin alkuerissä vuodelle 2021 siirretyissä Tokion olympialaisissa. Belgradin sisäratojen MM-kilpailuissa 2022 hän sijoittui 3 000 metrillä neljänneksi. Myöhemmin samana vuonna hän saavutti St Pierren Afrikan-mestaruuskilpailuissa hopeaa 5 000 metrillä ajalla 13.38,79 ja sijoittui Eugenen MM-kilpailuissa samalla matkalla kymmenenneksi. Birminghamin Kansainyhteisön kisoissa hän saavutti 10 000 metrillä hopeaa ennätyksellään 27.11,26. Ebenyo sijoittui 2023 maastojuoksun MM-kilpailuissa kuudenneksi ja voitti joukkuekilpailun maailmanmestaruuden. Budapestin MM- kilpailuissa 2023 hän saavutti 10 000 metrillä hopeaa ajalla 27.52,60. Ebenyo juoksi 5 000 metrin ennätyksensä 12.54,90 Brysselissä 2. syyskuuta 2022 ja 10 000 metrin ennätyksensä 27.11,26 Birminghamissa Kansainyhteisön kisoissa elokuussa 2022. 3 000 metriä hän on juossut Metzin hallikilpailussa aikaan 7.37,86 helmikuussa 2022 ja puolimaratonin aikaan 59.04 Manamassa joulukuussa 2022. Hän on voittanut Kenian-mestaruuden 5 000 metrillä vuosina 2019, 2022 ja 2023. == Lähteet == Luokka:Kenialaiset kestävyysjuoksijat Luokka:Vuonna 1995 syntyneet Luokka:Elävät henkilöt
Stadion-Säätiö

Stadion-Säätiö sr on joulukuussa 1927 perustettu suomalainen säätiö, jonka päätehtävä on Helsingin olympiastadionin rakennuksen ja toiminnan kehittäminen. Säätiön perustajia olivat keskeiset urheilujärjestöt, Helsingin kaupunki ja Suomen valtio opetusministeriön kautta. Perustajat ovat edelleen edustettuna säätiön hallinnossa. Säätiön perustamisajatuksena oli olympiakisoihin soveltuvan stadionin rakentaminen Helsinkiin. Hanke oli saanut tuulta allleen suomalaisten loisteliaan olympiamenestyksen ansiosta. Kaupunki ilmoitti hakevansa vuoden 1936 kisaisännyyttä, mutta luopui kuitenkin kilvasta. Stadion-säätiö jatkoi kuitenkin hankkeen eteenpäin viemistä. Helsingin olympiastadion valmistui syksyllä 1939. == Puheenjohtajat == * 1927–1977: Erik von Frenckell * 1978–1988: Victor Procopé * 1989–1992: Ulla Gyllenberg * 1993–2009: Erkki Aurejärvi * 2009–2017: Otto Lehtipuu * 2017–2019: Eero Heinäluoma * 2019– Nasima Razmyar == Lähteet == Luokka:Suomalaiset säätiöt Luokka:Suomalaiset urheilujärjestöt Luokka:Helsinkiläiset järjestöt Luokka:Helsingin kulttuuri Luokka:Helsingin urheilu
Sepp Haider

Josef "Sepp" Haider (s. 26. syyskuuta 1953) on itävaltalainen ralliautoilija. Hän osallistui 14 rallin MM-sarjan kilpailuun, joista ensimmäinen oli Ruotsin ralli 1977 ja viimeinen oli Australian ralli 1993. Hän voitti yhden MM-sarjan osakilpailun, joka oli Uuden-Seelannin ralli 1988. Samassa kilpailussa hän ajoi ensimmäisen erikoiskoevoittonsa ja nousi ensimmäistä kertaa palkintopallille. == Lähteet == == Aiheesta muualla == * Profiili eWRC- sivustolla Luokka:Itävaltalaiset ralliautoilijat Luokka:Vuonna 1953 syntyneet Luokka:Elävät henkilöt
Magnus Bargum

Magnus Eric Bargum (s. 17. toukokuuta 1947 Helsinki) on suomalainen yritysjohtaja, joka on saanut kauppaneuvoksen arvonimen. Viitattu 6.9.2023. Bargum syntyi kauppaneuvos Eric Bargumin ja Viveca Hollmeruksen perheeseen. Hänen puolisonsa vuodesta 1970 on kauppatieteiden maisteri Henrica Lavonius. Kirjailija Johan Bargum on puolestaan Magnus Bargumin veli. Bargum tuli ylioppilaaksi Nya svenska läroverketistä 1965 ja valmistui Svenska handelshögskolanista diplomiekonomiksi 1969 ja kauppatieteiden kandidaatiksi ja maisteriksi 1971. Hän oli Svenska handelshögskolanin assistentti 1970–1972, Dow Banking -yhtiön palveluksessa Zürichissä 1973, Suomen Yhdyspankin yritystutkija ja suunnittelija 1973–1976 ja sitten Oy Algol Ab:n, vuodesta 1998 Algol Oy, varatoimitusjohtaja 1976–1985, toimitusjohtaja 1985–2012 ja hallituksen jäsen 1976–2019, minkä jälkeen hän on toiminut myös yrityksen hallintoneuvoston puheenjohtajana. Bargumilla on ollut lisäksi useita liike- elämän ja muita luottamus- ja asiantuntijatehtäviä. Kauppaneuvoksen arvonimen hän sai 1998 ja Svenska Handelshögskolanin kunniatohtoriksi hänen nimitettiin 2009. == Lähteet == Luokka:Suomalaiset yritysjohtajat Luokka:Kauppaneuvokset Luokka:Vuonna 1947 syntyneet Luokka:Elävät henkilöt
Paradise Lost (Tommi Salmelan albumi)

Paradise Lost on suomalaisen laulajan Tommi Salmelan kolmas albumi, joka julkaistiin 29. syyskuuta 2023. == Kappaleet == # # # # # # # # # # # == Kokoonpano == * Tommi ”Tuple” Salmela – laulu * Tom Rask – rummut * Riitis – kitara, koskettimet ja taustalaulu * Jykä Sirainen – bassokitara == Arvostelut == * Kaaoszine: == Lähteet == Luokka:Suomalaiset albumit Luokka:Vuoden 2023 albumit
Terråk

Terråk on taajama Bindalin kunnassa Nordlandin läänissä Norjassa ja kuntansa hallinnollinen keskus. Sen pinta-ala on 0,6 neliökilometriä ja asukasluku 520 vuonna 2022. ==Lähteet== ==Aiheesta muualla== Luokka:Norjan taajamat Luokka:Bindal
Bargum

Bargum on sukunimi, joka on muun muassa seuraavilla suomalaisilla henkilöillä: * Anja Bargum (s. 1970), näyttelijä, Johan Bargumin tytär * Eric Bargum (1909–1999), opettaja, rehtori ja yritysjohtaja, kauppaneuvos * Johan Bargum (s. 1943), kirjailija, Eric Bargumin poika * Katja Bargum (s. 1978), tutkija ja toimittaja, Johan Bargumin tytär * Ludolf Bargum (1873–1938), saksalaissyntyinen suomalaisen Oy Algol Ab:n toimitusjohtaja * Magnus Bargum (s. 1947), yritysjohtaja, kauppaneuvos, Eric Bargumin poika
Fredrik Paasche

Johan Fredrik Paasche (3. helmikuuta 1886 Bindal, Norja – 1. syyskuuta 1943 Uppsala, Ruotsi) oli norjalainen kirjallisuustieteen professori. Norjan miehityksen vuoksi hän siirtyi maanpakoon Ruotsiin, jossa hän kuoli vuonna 1943. Paasche oli erikoistunut saksalaiseen sekä keskiajan pohjoismaiseen kirjallisuuteen. Hän kirjoitti Norsk litteraturhistorie -kirjasarjasta kaksi osaa, jotka käsittelivät keskiaikaa ja vuosia 1814–1850. Paasche aiheutti 1910-luvulla kohua esittämällä, että islantilaisissa saagoissa näkyi kristillinen maailmankuva. ==Lähteet== ==Aiheesta muualla== Luokka:Norjalaiset professorit Luokka:Norjalaiset kirjallisuustieteilijät Luokka:Oslon yliopiston professorit Luokka:Vuonna 1886 syntyneet Luokka:Vuonna 1943 kuolleet
Aramoanan verilöyly

pienoiskuva|oikea|Aramoanan verilöylyn muistomerkki. Aramoanan verilöyly oli Uudessa-Seelannissa 13. marraskuuta 1990 tehty joukkomurha, jossa David Malcolm Gray ampui 13 aikuista ja lasta pienessä Aramoanan asutuskeskuksessa lähellä Dunedinia. Ampuja oli itse Aramoanan paikallisyhteisön jäsen. Aramoanan verilöyly oli tuhoisin joukkoammuskelu Uudessa-Seelannissa ennen Christchurchin moskeijahyökkäyksiä 2019.Remembering the deadly Aramoana massacre 30 years on Stuff 13.11.2020, viitattu 6.9.2023 Aramoanan verilöyly alkoi Grayn tappaessa 38-vuotiaan naapurinsa Garry Holdenin riideltyään tämän kanssa eläimistä. Samalla haavoittui Holdenin 9-vuotias tytär Chiquita. Tämän jälkeen Gray surmasi lukuisia muita yhteisön jäseniä. 41-vuotias poliisi Stewart Guthrie reagoi heti kuultuaan ampumisen ääniä. Hän tunsi Grayn ja löysi tämän kotoaan. Mukana ampujaa etsimässä oli toinen poliisi, Russell Anderson. Gray ampui poliisin saapuessa lisää laukauksia, joista yksi surmasi Guthrien välittömästi. Tämän jälkeen paikalle lähtivät muut poliisijoukot ja Wellingtonissa toimineet terrorisminvastaiset joukot. Paikalta löydettiin monia ruumiita, kuten pyörällä ajamassa ollessaan ammutuksi tulleen lapsen ruumis. Gray lähestyi 14. marraskuuta 1990 poliiseja, tulitti kiväärillä sattumanvaraisesti ja pyysi poliiseja surmaamaan hänet. Tuleen vastattiin ja Grayta ammuttiin viisi kertaa. Poliisi Stewart Guthrie sai postuumisti myönnetyn George Crossin palveluksestaan, jonka yhteydessä menetti henkensä. == Kuolonuhrit == * Garry Holden (38) * Jasmine Holden (11) * Stewart Guthrie (41) * Rewa Bryson (11) * Simon Cole (62) * Victor Crimp (71) * James Dickson (45) * Magnus Jamieson (69) * Ross Percy (42) * Vanessa Percy (26) * Dion Percy (6) * Aleki Tali (41) * Leo Wilson (6) == Lähteet == Luokka:Joukkosurmat Luokka:Uuden-Seelannin historia Luokka:Vuoden 1990 rikokset
Euroopan urheiluviikko

Euroopan urheiluviikko () on Euroopan komission aloite urheilun ja liikunnan edistämiseksi Euroopassa. Viikkoa vietetään vuosittain 23.–30. syyskuuta ympäri Eurooppaa. Ensimmäisen kerran viikkoa vietettiin vuonna 2015. Viikon tarkoituksena on lisätä väestön tietoisuutta aktiivisen elämäntavan merkityksestä. Teemaviikko tunnetaan #BeActive-sloganilla. == Historia == Euroopan urheiluviikko käynnistettiin vuonna 2015 vastaamaan kasvavaan liikkumattomuuteen. Liikunnan taso on joko pysähtynyt tai laskemassa useissa Euroopan maissa. Perustamisensa jälkeen viikko on kasvattanut suosiotaan vuosittain. Vuonna 2015 tapahtumaan osallistui viisi miljoonaa osallistujaa 7 000 tapahtumaan. Vuonna 2018 viikolla oli 12 miljoonaa osallistujaa 48 500 tapahtumassa. Vuonna 2019 tapahtuma keräsi 47 kumppaniyhdistystä 41 maassa. == #BeActive-palkinnot == === Koulutus === * 2022: Krokiet & Lama Academy, * 2021: TSV Neuried e.V., * 2020: Petra Preradovica, * 2019: Schools in Motion, * 2018: Jyrängön koulu, * 2017: Colegio Publico Miguel de Cervantes, * 2016: St Charles National School, === Työpaikka === * 2022: Azur Sport Santé, * 2021: iData Kft, * 2020: House of Code, * 2019: Sporta Malta, * 2018: DAVO Communications, * 2017: UAB EUGESTA, * 2016: Eesti Energia, === Paikallinen sankari === * 2022: Elias Mastoras, * 2021: Alo Looke, * 2020: Tomas Slavata, * 2019: Nora Kadar-Papp, * 2018: Corinna Saric, * 2017: Jorge Pina, * 2016: Raimonds Elbakjans, === Ylisukupolvisuus === * 2022: Univerza V Ljubljani, === Ruohonjuuritason projekti === * 2015: TSV Wandsetal, === Kansalaislähettiläs === * 2015: Berna Nijboer, == Katso myös == * Euroopan unionin urheilupolitiikka == Lähteet == Luokka:Urheilutapahtumat Luokka:Eurooppalainen kulttuuri
Kivennäismaa

Kivennäismaa on maalajityyppi, johon kuuluvat maalajit, joissa eloperäistä ainesta on alle 20 prosenttia. Moreeni on lajittumaton kivennäismaalaji, jonka syntyyn ovat vaikuttaneet jääkauden aikaiset geologiset tapahtumat. Lajittuneita kivennäismaalajitteita ovat sora, hiekka, hieta, hiesu ja savi, joista sora on karkearakeisinta ja savi hienorakeisinta. Yleisin metsän soratyyppi on harjusora, joka tunnetaan myös somerona tai singelinä. Soraa on myös rannoilla ja rapakiven rapautumisalueilla. Hiekka on tavallisesti lajittunut veden vaikutuksesta ja sitä esiintyy usein erillään muista maalajeista. Hiesu muistuttaa savea, mutta eroaa siitä siten, että se on sitkeää eikä ole muokattavissa saven tavoin. Hieta on hikevä (mahdollistaa veden voimakkaan kapillaarisen nousun) maalajite, ja siten se on sellaisenaan parhaiten viljelyyn soveltuva kivennäismaalajite. Muita kivennäismaalajitteita enimmäkseen sisältäviä maalajeja parannetaan viljelykelpoisemmiksi maanparannuksella. Mitä karkeajakoisempaa maalajite tai maalaji on, sitä enemmän se on vettä läpäisevää ja mitä hienojakoisempaa se on, sitä enemmän se pidättää vettä. Metsät, joiden maaperä sisältää enimmäkseen kivennäismaalejeja, ovat kangasmetsiä. == Lähteet == Luokka:Maalajit
Frane Selak

Frane (tai Frano) Selak (3. kesäkuuta 1929 Kroatia – 30. marraskuuta 2016) oli kroatialainen musiikinopettaja, jota pidetään kaikkien aikojen samaan aikaan sekä onnekkaimpana että epäonnekkaimpana ihmisenä. Selak joutui elämänsä aikana seitsemän kertaa hengenvaarallisiin onnettomuuksiin, mutta selvisi niistä aina hengissä. Onnettomuuksia oli muun muuassa junan suistuminen raiteilta ja lento-onnettomuus, jossa Selak putosi suoraan heinäkasaan vain pienien vammojen kera. Lisäksi hän voitti lotossa jättisumman. Selak avioitui elämänsä aikana neljä kertaa. == Lähteet == Luokka:Kroatialaiset henkilöt Luokka:Vuonna 1929 syntyneet Luokka:Vuonna 2016 kuolleet
Muutakin on kierretty kuin tahkoa

Muutakin on kierretty kuin tahkoa on Irwin Goodmanin kappale joka julkaistiin vuonna 1967. Sen on sanoittanut Emil Retee. Se on osa "Ryysyranta" EP- kokoelmaa. Se julkaistiin vuonna 1968 albumilla Reteesti vaan. == Instrumentaaliversio == Vuonna 1996 Folk-Williams niminen artisti jollain tavalla poisti laulun kappaleesta ja julkaisi kappaleen uudelleen instrumentaalina. Ilmeisesti se on "muisto Irwin Goodmanille" niinkuin sen alkuperäisessä kansikuvassa luki. Ei tiedetä miksi mutta tätä laulua ei ole koskaan julkaistu fyysisenä äänenä. Se on voitu ladata tietokoneelle. Laulua ei enää voi ladata netistä vaan ilmeisesti (epävarmaa) vuoden 2008 jälkeen kun SoundCloud julkaistiin, Folk-Williams on julkaissut sen sinne ja jotenkin laulu on kadonnut muualta. Luokka:Irwin Goodmanin kappaleet Luokka:Vexi Salmen sanoittamat kappaleet Luokka:Vuoden 1967 kappaleet
Kampela (kirja)

Kampela () on Günter Grassin laaja ja monitasoinen romaani, joka on nimetty Kalastaja ja hänen vaimonsa -sadun mukaan. Se ilmestyi saksaksi vuonna 1977Kampela Kirjasampo, viitattu 6.9.2023 ja Oili Suomisen suomentamana 1979. Kampela käsittelee sukupuoliroolien historiaa ja kehitystä. Romaanin toisella tasolla kuvataan nykyaikaista naisten järjestämää oikeudenkäyntiä, jossa kampela on syytettynä sovinistisen kulttuurin kehittymisestä. Romaanissa on myös kolmas taso, joka liittyy kertojan ja tämän raskaana olevan vaimon avioliiton ongelmiin. Schweizer Monatshefte -lehti luonnehti Günter Grassia teoksen ilmestyttyä "kirjallisuuden suurvallaksi". Länsi-Saksassa Kampelaa myytiin ensimmäisen vuoden aikana 300 000 kappaletta.Alex Hamilton, From the archive, 13 October 1978: Günter Grass on his new book The Flounder The Guardian 13.10.2015, viitattu 6.9.2023 Kampela julkaistiin suomennettuna vuonna 1979 Tammen Keltaisen kirjaston 150. teoksena. Oili Suomisen käännöksestä myönnettiin vuonna 1980 Kääntäjien valtionpalkinto. Kampela on ilmestynyt käännettynä monille kielille. == Lähteet == ==Aiheesta muualla== * Arja Koskinen: Kulttuurikonteksti käännösongelmana: Günter Grassin Kampela suomalaisissa vesissä. Sananjalka 26(1984), s. 61–79 (journal.fi) Luokka:Vuoden 1977 kirjat Luokka:Saksalaiset romaanit
Kotkaniemi-säätiö

Kotkaniemi-säätiö on säätiö, joka vaalii presidentti P. E. Svinhufvudin muistoa ja jonka tarkoituksena on tuoda tunnetuksi hänen elämäntyötään ja Luumäellä sijaitsevaa Kotkaniemi-museota. Museossa esitetyt asiat liittyvät Suomen itsenäisyyden alkuaikoihin. Säätiön ovat perustaneet Luumäen kunta ja P. E. Svinhufvudin muistosäätiö. Säätiön toimielin on vuosittain kokoontuva hallitus, johon kuluu puheenjohtaja ja 5–8 jäsentä. Jäsenet tulevat tietyistä yhtymistä, joita ovat Etelä-Karjalan liitto, P. E. Svinhufvudin muistosäätiö ja Svinhufvud af Qvalstad-sukuyhdistys. Lisäksi jäseniä voi tulla kunnallisteknisistä yhteisöistä. == Lähteet == Luokka:Suomalaiset säätiöt Luokka:P. E. Svinhufvud Luokka:Luumäki